**ĀKĀRTAS SĒDES PROTOKOLS**

Daugavpilī

2016.gada 8.jūlijā Nr.14

SĒDE NOTIEK DOMES SĒŽU ZĀLĒ

SĒDE SASAUKTA plkst.13.00

SĒDI ATKLĀJ plkst.13.00

SĒDES DARBA KĀRTĪBA:

 1.Par atbalstu projektam “Siltumnīcefekta gāzu emisiju samazināšana Daugavpils 26.pirmsskolas izglītības iestādē”.

SĒDI VADA – Daugavpils pilsētas domes priekšsēdētājs J.Lāčplēsis

SĒDĒ PIEDALĀS -11 Domes deputāti - V.Bojarūns, A.Broks, J.Dukšinskis, P.Dzalbe,

 N.Ignatjevs, R.Joksts, J.Lāčplēsis, N.Petrova,

 V.Pučka, A.Samarins, J.Zaicevs.

SĒDĒ NEPIEDALĀS – 4 Domes deputāti – V.Borisjonoks – iemesls nav zināms

 A.Gržibovskis – atvaļinājumā

 D.Rodionovs – iemesls nav zināms

 R,Strode – atvaļinājumā

SĒDĒ PIEDALĀS - pašvaldības darbinieki - I.Goldberga, I.Hotuļova, S.Šnepste, D.Briška,

 E.Upeniece, M Dimitrijeva, I.Šalkovskis

 SĒDI PROTOKOLĒ - Domes protokolu lietvedības un arhīva pārzine S.Rimicāne

**1.§ (353.)**

**Par atbalstu projektam “Siltumnīcefekta gāzu emisiju samazināšana Daugavpils 26.pirmsskolas izglītības iestādē”**

**S.Šņepste, N.Petrova, A.Broks, A.Samarins, V.Bojarūns J.Lāčplēsis**

# Pamatojoties uz likuma „Par pašvaldībām” 21.panta pirmās daļas 2.punktu, likuma “Par pašvaldību budžetiem” 30.pantu, Ministru kabineta 2016.gada 26.janvāra noteikumiem Nr.69 „Emisijas kvotu izsolīšanas instrumenta finansēto projektu atklāta konkursa „Siltumnīcefekta gāzu emisiju samazināšana – zema enerģijas patēriņa ēkas” nolikums”, Vides aizsardzības un reģionālas attīstības ministrijas 22.06.2016. vēstuli „Par projekta iesnieguma “Siltumnīcefekta gāzu emisiju samazināšana Daugavpils 26.pirmsskolas izglītības iestādē” (identifikācijas Nr. EKII-2/3) precizēšanu”, atklāti balsojot: PAR – 11 (V.Bojarūns, A.Broks, J.Dukšinskis, P.Dzalbe, N.Ignatjevs, R.Joksts, J.Lāčplēsis, N.Petrova, V.Pučka, A.Samarins, J.Zaicevs), PRET – nav, ATTURAS – nav, Daugavpils pilsētas dome nolemj:

1. Atbalstīt projektu “Siltumnīcefekta gāzu emisiju samazināšana Daugavpils 26.pirmsskolas izglītības iestādē” un piedalīties kā projekta pieteicējam.

2. Apstiprināt projekta kopējās izmaksas **EUR 1 287 910,09** *(viens miljons divi simti astoņdesmit septiņi tūkstoši deviņi simti desmit euro 09 centi)* apmērā, no tiem EUR

 1 003 460,61 *(viens miljons trīs tūkstoši četri simti sešdesmit euro 61 centi)* ir projekta attiecināmās izmaksas un EUR 284 449.48 *(divi simti astoņdesmit četri tūkstoši četri simti četrdesmit deviņi euro 48 centi)* ir projekta neattiecināmās izmaksas. Emisijas kvotu izsolīšanas instrumenta līdzfinansējuma apjoms ir EUR 852 941,42 *(astoņi simti piecdesmit divi tūkstoši deviņi simti četrdesmit viens euro 42 centi)*.

3. Projekta apstiprināšanas gadījumā, nodrošināt finansējumu no pašvaldības līdzekļiem EUR 1 287 910,09 *(viens miljons divi simti astoņdesmit septiņi tūkstoši deviņi simti desmit eiro 09 centi)* apmērā, tai skaitā līdzfinansējumu EUR 150 519,19 *(viens simts piecdesmit tūkstoši pieci simti deviņpadsmit euro 19 centi)* apmērā, finansējumu neattiecināmām izmaksām EUR 284 449,48 *(divi simti astoņdesmit četri tūkstoši četri simti četrdesmit deviņi euro 48 centi)*.

4. Finansējumu projekta īstenošanai nodrošināt ņemot aizņēmumu Valsts kasē EUR 1 287 910,09 *(viens miljons divi simti astoņdesmit septiņi tūkstoši deviņi simti desmit euro 09 centi)* apmērā.

5. Atzīt par spēku zaudējušu Daugavpils pilsētas domes 2016.gada 12.maija lēmumu Nr.239.

6. Kontroli par lēmuma izpildi uzdot Daugavpils pilsētas domes priekšsēdētāja vietniekam P.Dzalbem.

Pielikumā: Projekta “Siltumnīcefekta gāzu emisiju samazināšana Daugavpils 26.pirmsskolas izglītības iestādē” apraksts.

Sēdi slēdz plkst.13.10

Sēdes vadītājs,

Domes priekšsēdētājs J.Lāčplēsis

Protokoliste S.Rimicāne